cyanic-selkie/wikianc huggingface dataset:
RN Partenope (1889)
RN Partenope oli Italian kuninkaallisen laivaston vuonna 1889 vesillelaskettu Partenope-luokan torpedoristeilijä.
Palvelus
Aluksen kattilat vaihdettiin vuosina 1906-1908, jolloin se muutettiin 20 miinaa kuljettavaksi miinalaivaksi. Muutostöiden aikana aluksen aseistusta supistettiin kahteen kolmen tuuman, neljään 47 millimetrin ja kahteen 37 millimetrin tykkiin. Öljykäyttöisen aluksen koneisto tuotti 2 481 ihp:tä, jolla se saavutti 17,05 solmun nopeuden. Sukellusvene SM UC-67 upotti aluksen 23. maaliskuuta 1918 tykistötaistelun jälkeen Tunisian rannikolla.
Kilpilampi (Virrat)
Kilpilampi on Pirkanmaalla Virroilla Piilin kylän lähellä sijaitseva lampi.
Maantietoa
Lammen pinta-ala on 3,7 hehtaaria, se on 300 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 153,5 metriä mpy.
Sappi
Sappi on kellanruskea, tahmea ja kitkeränmakuinen ruoansulatukseen liittyvä neste. Sitä muodostuu maksassa. Vuorokaudessa maksasta erittyy 0,5–1 litraa sappea. Ohutsuolen verenkiertoon erittämä sekretiini-hormoni sekä itse sappisuolat lisäävät sapen eritystä. Sapen tehtävänä on hajottaa rasvat pieniksi pisaroiksi, jotta ruoansulatusentsyymit pääsevät vaikuttamaan niihin. Sappi keräytyy sappitiehyitä pitkin sappirakkoon, missä se väkevöityy 4–10-kertaiseksi. Sappirakko tyhjentyy puolestaan sapenjohtimesta pohjukaissuoleen ison pohjukaissuolinystyn kohdalle.
Sapen koostumus
Sappi koostuu pääosin vedestä, kolesterolista, sappisuoloista ja sappiväriaineista (esimerkiksi bilirubiinidiglukuronidi). Näiden lisäksi siinä on fosfolipidejä, elektrolyyttejä, proteiineja, sekä raskasmetalleja, lääke- ja hormonimetabolian erittyviä lopputuotteita. Kolesteroli osallistuu sappisuolojen valmistukseen, mutta liiallisena se voi aiheuttaa sappikiviä. Sappi mahdollistaa rasvojen imeytymisen siten, että sappisuolat ja fosfolipidit sitoutuvat kolesteroliin ja muodostavat ohutsuolessa mikroskooppisen pieniä pallosia eli misellejä, joihin ravinnon mukana tulleet rasvat tarttuvat ohutsuolessa. Tällöin haiman erittämä vesiliukoinen lipaasi-entsyymi pystyy hajottamaan rasvoja monoglyserideiksi ja rasvahapoiksi. Sappiväriaineet ovat elimistön kuona-aineita, jotka aiheuttavat sapen ja ulosteiden värin.
Sappihappojen biosynteesi
Sappihappoja syntetisoidaan yhtä paljon kuin menetetään.
Avante!
Avante! (suomennettuna Eteenpäin!) on Portugalin kommunistipuolueen virallinen sanomalehti. Se ilmestyy viikoittain.
Avante! ilmestyi ensimmäistä kertaa 5. helmikuuta 1931. Aluksi se julkaistiin epäsäännöllisin aikavälein, mutta 1940-luvun alussa sanomalehteä alettiin julkaista vähintään kerran kuukaudessa.
Avante! julkaistaan tabloidina.
Tekninen rikostutkinta
thumb|Yhdysvaltalaisia rikostutkijoita rikospaikalla Tekninen rikostutkinta eli rikostekniikka on rikoksen selvittelyyn liittyvän materiaalin hankkimista rikospaikalta. Joskus siihen luetaan myös saadun materiaalin tieteellinen tutkimus eli forensinen tiede.
Määritelmä ja rajaus
Teknisen rikostutkinnan käsitteen rajaaminen ei ole ollut Suomessa yksiselitteistä, mikä johtuu osin keskieurooppalaisen ja angloamerikkalaisen kirjallisuuden käyttämien määritelmien eroista. Eroja on siinä, luetaanko näytteiden tutkimuskin alaan kuuluvaksi.
Suomen sisäasiainministeriön määritelmän mukaan tekninen rikostutkinta on "tutkimuksia, joissa rikos-, onnettomuus- tai muuhun tapahtumaan liittyen kuvaamalla, piirroksia laatimalla, näytteitä ottamalla tai muulla vastaavalla tavalla hankitaan tietoja tutkittavasta asiasta." Tämän lisäksi sisäasiainministeriö lukee tekniseen rikostutkintaan kuuluvaksi "laboratorioissa tapahtuva näytteiden tutkiminen ja vertailu sekä näiden tutkimusten perusteella annettavat ja ulkopuolisilla teetettävät lausunnot".
Himberg (2002) määrittelee teknisen rikostutkinnan suppeammin: "rikospaikkaan, rikoksentekovälineisiin, tekijäksi epäiltyyn, uhriin tai muuhun asianosaiseen kohdistuvat dokumentointi sekä näytteenotto ja -käsittely, joka edeltää forensisia laboratoriotutkimuksia". Laboratoriotutkimukset ja niissä sovelletut tekniset ja luonnontieteet ovat erikseen forensista tiedettä, kuten myös oikeuslääketiedettä sivuavat oikeuskemia ja oikeustoksikologia.
Rikospaikkatutkinta
Rikospaikkatutkinnan tekee rikostekninen yksikkö. Tutkintaan liittyy rikospaikan dokumentointi esimerkiksi valokuvaamalla, piirtämällä tai videoimalla, sekä erilaisten näytteiden otto. Rikostekninen yksikkö tekee myös laboratoriotutkimuksia valmistelevaa tutkimusta kuten sormenjälkien esillehakua sekä hiukkasnäytteiden seulontaa ja mikroskopointia.
Forensinen tiede
Forensinen tiede on teknisten ja luonnontieteiden soveltamista esitutkintaan. Se koostuu useista metodologioiltaan erilaisista tutkimusalueista ja soveltaa useita eri tieteenalojen oppeja kuten kemian eri osa-alueita, molekyylibiologiaa, biologiaa, fysikaalisia tieteitä, fonetiikkaa, kielitiedettä ja tietojenkäsittelytiedettä sekä sivuaa muitakin aloja.
Forensisen tieteen tärkeimpiä tutkimusalueita ovat:
Jim Parrack
Jim Parrack (s. 8. helmikuuta 1981 Allen, Texas, Yhdysvallat) on yhdysvaltalainen näyttelijä ja elokuvatuottaja.
Ura
Jim Parrack sai ensimmäisen televisioroolinsa sarjasta Monk vuonna 2006. Hän on sittemmin vieraillut useissa muissa televisiosarjoissa kuten Criminal Minds – FBI-tutkijat ja CSI. Parrack esittää Hoyt Fortenberryä sarjassa True Blood. Hänellä on ollut rooleja useissa näytelmissä kuten Welcome Home Soldier. Hän on esiintynyt elokuvissa Annapolis ja Battle: Los Angeles.
Parrackilla on oma tuotantoyhtiö 120 Productions. Hän on toiminut käsikirjoittajana, ohjaajana ja tuottajana elokuvassa Post.
Ballaadi
Ballaadi on Toivo Särkän ohjaama elokuva vuodelta 1944. Tarina on sepitteellinen kertomus perheellisen säveltäjän Fredrik Paciuksen (Thure Bahne) ja nuoren Ebba Dunckertin (Maaria Eira) romanssista.
Vastaanotto
Kritiikeissä elokuvaa on pidetty paitsi hupaisan teennäisenä myös koomisen paatoksellisena ja yltiöisänmaallisena.
Talonpojan taival
Talonpojan taival  on 45 km:n pituinen retkeilyreitti Ylä-Karjalan -Kainuun maisemissa. Se lähtee Valtimon Puukarista Puukarin Pysäkiltä ja kulkee erämaita pitkin. Matkalla reitti risteää UKK-reittiä. Reitti vie Murtovaaran talomuseon kautta Sotkamon Hiidenportin kansallispuistoon ja päättyy Nurmeksen Peurajärven retkeily-kalastusalueelle. Reitin varrella on yksi vuokra- ja yksi autiokämppä sekä 3 laavua ja 5 nuotiopaikkaa. Alkumatkalla Puukarissa ylitetään Välijoki köysivetoisella lautalla. Katinhännän vuokrakämppä on 6,5 km:n päässä Halmejärven länsipuolella.
Luonto
Maisemalle ovat ominaisia mm. kaskenpolton jäljiltä syntyneet koivikot. Halmejärven itäpuolella on paljon karuja kankaita ja louhikoita. Reitin varrella on metsät ovat enimmäkseen kuusivaltaista, tuoretta mustikkatyypin metsää. Vanhaa metsää haapoineen on Murtovaaran alueella. Reitin suot ovat pääosin ojitettuja rämeitä.
Eläimistö
Linnuista on reitillä tavattuja mm. ampuhaukka, mehiläishaukka, helmipöllö, huuhkaja sekä pohjoiset taigametsien lajit, kuten kuukkeli, järripeippo ja pohjansirkku. Metsäkanalintuja tavataan usein. Reitillä on onnekkaalla mahdollisuus nähdä vilahdus suurpedoistamme.
Lasse Oksanen -palkinto
Lasse Oksanen -palkinto on jääkiekon SM-liigan vuosittain myöntämä palkinto pelaajalle, joka merkittävimmällä tavalla omalla taidollaan ja tahdollaan on vaikuttanut joukkueensa menestykseen SM-liigan runkosarjassa. Palkinnon voittaja valitaan jääkiekkotoimittajien äänestyksellä. Palkinto on saanut nimensä Lasse Oksaselta, jota pidetään yhtenä 1960- ja 1970-luvun taitteen parhaista suomalaisista jääkiekkoilijoista. Ensimmäisen kerran palkinto myönnettiin kaudella 1993–1994.
Jonny Quest (televisiosarja)
Jonny Quest (tunnettu myös nimellä The Adventures of Jonny Quest) on yhdysvaltalainen Hanna-Barberan tuottama animaatiosarja, joka esitettiin alun perin 18. syyskuuta 1964 − 11. maaliskuuta 1965.
The Real Adventures of Jonny Quest
The Real Adventures of Jonny Quest (tunnettu myös nimellä Jonny Quest: The Real Adventures) on yhdysvaltalainen Hanna-Barberan tuottama 52-osainen animaatiosarja, joka esitettiin alun perin 26. elokuuta 1996 − 16. huhtikuuta 1997. Sarja on jatkoa televisiosarjoille Jonny Quest (1964) ja The New Adventures of Jonny Quest (1986). Sarjaa on esitetty myös Suomessa 1990-luvulla.
Pull Me Under
Pull Me Under on Dream Theaterin ensimmäinen kappale ja ensimmäinen single yhtyeen albumilta Images and Words. Se julkaistiin vuonna 1992 levymerkillä Atco Records.
Nox (yhtye)
NOX on unkarilainen yhtye, joka sekoittaa unkarilaista kansanmusiikkia modernimpaan poppiin. Yhtyeessä on kaksi pysyvää jäsentä, Szilvia Péter Szabó ja Tamás Nagy. Yhtye perustettiin vuonna 2002, ja se on julkaissut kaikkiaan viisi albumia ja yhden DVD:n.
Vuonna 2005 NOX edusti Unkaria Eurovision laulukilpailussa Kiovassa ja sijoittui finaalissa sijalle 12. kappaleella "Forogj, világ!".
Guinea (täsmennyssivu)
Maantiede
Guinea tulee Pohjois-Afrikan berbereiden sanasta aguinaw eli mykät, puhekyvyttömät. Berberit viittasivat sillä heitä etelämpänä asuviin vieraita kieliä puhuviin mustiin afrikkalaisiin. Portugalilaiset antoivat Guinea-nimen 1400-luvulla tutkimalleen Afrikan länsirannikolle.
Kuningaslohi
Kuningaslohi (Oncorhynchus tshawytscha) on tyynenmerenlohten sukuun kuuluva suuri kala. Se voi kasvaa puolitoistametriseksi ja 45–50-kiloiseksi. Kuningaslohen alkuperäistä asuinaluetta on pohjoinen Tyynimeri Japanista ja Koreasta aina Kaliforniaan asti. Nykyään kuningaslohta elää istutettuna eri puolilla maailmaa mm. Uudessa-Seelannissa.
Kuningaslohta on yritetty kotiuttaa myös Eurooppaan, aina tuloksetta. Suomessa istutuksia tehtiin vuosina 1935–1937 Kokemäenjokeen, Oulujokeen, Höytiäiseen ja eräisiin Pohjanmaan pienempiin jokiin. Luonnollinen lisääntyminen ei koskaan käynnistynyt.
The New Adventures of Jonny Quest
The New Adventures of Jonny Quest on yhdysvaltalainen Hanna-Barberan tuottama 13-osainen animaatiosarja, joka esitettiin alun perin 14. syyskuuta 1986 − 1. maaliskuuta 1987. Se on jatkoa vuosina 1964−1965 esitetylle Jonny Quest -sarjalle.
Irwinismi
Irwinismi on Irwin Goodmanin debyyttialbumi, joka julkaistiin vuonna 1966. Albumilla on useita klassikoiksi muodostuneita kappaleita kuten ”Työmiehen lauantai”, ”En kerro kuinka jouduin naimisiin”, ”Marcello Magaroni”, ”Kalteritango” ja ”Autolla Kanarian saarille”. Viimeksi mainitun kappaleen nimenä on 1960-luvulla yleisesti tunnettu sanonta, jonka mukaan rattijuopumuksesta tuomitut passitettiin sovittamaan rangaistustaan työsiirtolaan Helsinki-Vantaan lentoaseman rakennustyömaalle. Kappale joutui Yleisradiossa ohjelmaneuvoston päätöksellä esitysrajoituksen alaiseksi perusteena ”rattijuoppousrangaistuksen väheksyminen”. ”Marcello Magaroni” on parodia Suomessa 1950- ja 1960-luvuilla suositusta italialaisesta laulajasta Umberto Marcatosta.
Iskelmälaulaja Sirkka Keiski levytti pian Irwinismi-albumin ilmestyttyä sillä mukana olleelle kappaleelle naisellisen vastineen nimellä ”En minäkään kerro kuinka jouduin naimisiin”. Myös tämä sanoitus oli Vexi Salmen käsialaa. Yleisradion ohjelmaneuvosto julisti kappaleen esitysrajoituksen alaiseksi, koska sen tekstissä mainittiin nimeltä tuon ajan kohuttu seurapiirikaunotar Tabe Slioor.
Irwinismi oli Suomen eniten myyty albumi huhtikuussa 1966 ja se pysyi viiden myydyimmän albumin joukossa saman vuoden elokuuhun saakka. Kärkipaikalta sen syrjäytti The Rolling Stonesin albumi Aftermath.
Kappaleet
Kaikki kappaleet säveltänyt Irwin Goodman ja sanoittanut Vexi Salmi (nimimerkillä Emil Retee).
Claudine Auger
Claudine Auger (Oger, 26. huhtikuuta 1941 Pariisi, Ranska – 18. joulukuuta 2019 Pariisi, Ranska) oli ranskalainen näyttelijä. Hänen tunnetuin roolinsa oli Domino Vitalin rooli James Bond -elokuvassa Pallosalama, joka sai ensi-iltansa vuonna 1965. Auger aloitti uransa mallina ja oli vuoden 1958 Miss Maailman ensimmäinen perintöprinsessa.
1960-luvun jälkeen hän jatkoi uraansa Ranskassa elokuvien ja TV:n parissa.
Auger kuoli Pariisissa 18. joulukuuta 2019.
Laskenta
Laskenta voi tarkoittaa seuraavia:
Lean
Lean on johtamisfilosofia, joka keskittyy turhien eli lopputuotteeseen arvoa tuottamattomien toimintojen poistamiseen jostain prosessista. Leanin avulla yritys pyrkii parantamaan asiakastyytyväisyyttä ja palvelunsa laatua, pienentämään toiminnan kustannuksia, vähentämään niiden palveluiden ja tuotteiden tuottamista, joille ei ole markkinoita ja lyhentämään tuotannon läpimenoaikoja eli aikaa tilauksen vastaanottamisesta tuotteen toimitukseen asiakkaalle.
Saavuttaakseen tavoitteensa yrityksen tulisi lean-menetelmän mukaan vähentää prosesseja, jotka ovat ennakoimattoman laajuisia ja joista puuttuu standardoitu työmalli, ja poistaa turhia toimintoja. Turhilla toiminnoilla tarkoitetaan ylimääräisiä, tuottamattomia toimintoja jotka hidastavat prosessia tai tuottavat tarpeettomia kustannuksia, ja niihin lasketaan ainakin tuotteen kuljetus, varastointi ja käsittely sekä odotusajat ja koneiden korjaus. Turhat toiminnot ovat seurausta prosesseissa tapahtuvista vioista ja virheistä, jotka vaihtelu aiheuttaa.
Kuvaus
Lean on muodostettu pääosin Toyota Production Systemin (TPS) periaatteiden pohjalta. Sanana Lean esiteltiin ensimmäisen kerran Womackin ja Jonesin kirjoittamassa 1990-luvulla julkaistussa kirjassa The Machine That Changed the World. Kirja kertoo Toyotan menestyksestä ja autoteollisuuden muutoksista Lean-tuotantoa kohti ja esittelee viisi ydinkonseptia:
Araeoscelis
Araeoscelis  oli diapsideihin kuuluva suku, joka eli Permikaudella Pohjois-Amerikassa. Siihen kuuluvia lajeja olivat A. gracilis ja A. casei. Suvun lajit olivat noin 60 cm pitkiä ja ne olivat hyönteissyöjiä. Araeoscelis muistutti ulkonäöltään nykyisiä liskoja.
Nashville (elokuva)
Nashville on Robert Altmanin ohjaama musiikkidraama vuodelta 1975. Elokuva seuraa 24 henkilön elämää viiden päivän ajan countrymusiikin kotipaikassa, Nashvillessä.
Roope Heilala
Roope Heilala (13. elokuuta 1980 Helsinki) on entinen suomalainen jalkapalloilija. Hän oli pelipaikaltaan keskuspuolustaja.
Heilala on Malmin Palloseuran kasvatti. Hän on urallaan edustanut FinnPaa, FC Jokereita, Jaroa ja KooTeePeetä ja Honkaa. Heilala on pelannut urallaan 200 Veikkausliiga-ottelua, joissa hän on tehnyt 5 maalia. Hän on edustanut seitsemästi nuorten maajoukkuetta ja poikamaajoukkueita 20 kertaa.
Take the Time
Take the Time on Dream Theaterin kolmas single yhtyeen studioalbumilta Images and Words. Se julkaistiin vuonna 1992 levymerkillä Atco Records.
Nashville (elokuva)
Elokuva voitti parhaan laulun Oscar-palkinnon (Keith Carradine – "I'm Easy"). Lisäksi se oli ehdolla kategorioissa paras elokuva ja paras naissivuosa (Lily Tomlin). Elokuva on voittanut lukuisia muitakin palkintoja, muun muassa Golden Globeja ja Baftoja.
Elokuva valittiin vuonna 1992 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. The New York Timesin kriitikot valitsivat Nashvillen vuonna 2004 yhdeksi kaikkien aikojen tuhannesta parhaasta elokuvasta maailmassa.
Ahvenlampi (Virrat, Koivujärvenkylä)
Ahvenlampi on Pirkanmaalla Virroilla Koivujärvenkylän lähellä sijaitseva lampi.
Maantietoa
Lammen pinta-ala on 3,5 hehtaaria, se on 350 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 800 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Pihlajaveden reitin valuma-alueella (35.48), jonka Uurasjärven alueeseen (35.481) se kuuluu. Lammen vedenpinnan korkeus on 136,4 metriä mpy.
Sappikivi
thumb|upright|Sappikiviä Sappikivet ovat sapen kivimäisiä kiteytymiä, jotka sisältävät pääasiassa kolesterolia ja sappiväriaineita. Sappikivet ovat suuruudeltaan pippurin ja kirsikan välimailta, ja niitä esiintyy sappirakossa tavallisesti useita.
Kivet aiheuttavat vaivoja, jos ne ovat hanganneet sappirakon seinämän herkkää limakalvoa (sappirakko tulehtuu) tai jos sappikivi on tukkinut sappitiehyen. Tilaa kutsutaan sappikivitaudiksi. Sappikivet diagnosoidaan ultraäänellä ja verikokeiden antamien maksa-arvojen avulla. Tautia hoidetaan yleensä poistamalla sappirakko. Poisto tehdään useimmiten tähystysleikkauksella nukutuksessa. Harvemmin hoitona on kivien ultraäänimurskaus tai liuotushoito.
Sappikivet ovat jossain määrin perinnöllisiä, mutta ylipaino ja liikunnan puute kasvattavat riskiä sairastua sappikiviin. Lisäksi alkoholinkäyttö ja huono ruokavalio vaikuttavat kivien syntyyn.
Washingtonin yliopiston runsaalla 3 000 naisella tehdyssä seurantatutkimuksessa havaittiin runsaan fruktoosin ja tärkkelyksen käytön lisäävän sappikivien muodostumisen riskiä.
Osbald
Osbald (k. 799) oli Northumbrian kuningas lyhyen aikaa vuonna 796. Osbald oli ealdorman eli kuului ylhäisöön. Kuningas Æthelred I:n murhan jälkeen hänet valittiin Northumbrian kuninkaaksi. Durhamin Simeonin mukaan Osbald kuitenkin karkotettiin jo 27 päivän päästä ensin Lindisfarnen saarelle ja sen jälkeen piktien kuninkaan luo. Osbald kuoli vuonna 799 ja haudattiin Yorkiin.
Close Combat
Close Combat on Atomic Gamesin kehittämä julkaisema reaaliaikainen strategiapelisarja. Close Combateissa pelaaja komentaa joukkueen tai komppanian kokoista pientä yksikköä ja johtaa sitä toisen maailmansodan taisteluissa suoraan ylhäältä kuvatussa maastossa.
Lyhyesti
Viisi alkuperäistä Close Combat -peliä olivat tosiaikaisia, ylhäältä kuvattuja kahden pelaajan taktisia sotapelejä. Jokainen peleistä kuvasi tapahtumia jollakin Euroopan sotarintamalla toisessa maailmansodassa. Sarjan ensimmäisissä peleissä joukot koostuivat jalkaväestä ja panssaroiduista yksiköistä, mutta myöhemmin mukaan tuli myös pelialueen ulkopuolista tykistöä ja ilmatukea. Vaikka taistelukenttä on kuvattu ylhäältäpäin, maaston korkeuserot ja monikerroksiset rakennukset on mallinnettu mukaan myöhempiin sarjan peleihin. Yleisesti peli painotti realismia ja mallinsi johdettujen yksiköiden henkistä tilaa, mukaan lukien paniikki, karkaaminen ja antautuminen. Vaikka peli kuvasi väkivaltaa ja sisälsi sotaisan äänimaailman, se oli riittävän piirretynoloinen, jotta ESRB saattoi antaa sille kaikille ikäryhmille soveltuvan leiman.
Kulkuripojat
pienoiskuva|Kulkuripojat 1980-luvulla. Kulkuripojat on vuonna 1982 perustettu suomalainen pelimanniyhtye. Hannu Virtanen ja Mika Leppänen perustivat sen Annastuuna-yhtyeensä rinnalle. Kulkuripojat-yhtye toimi vuosina 1982–1992.
Close Combat
Kehittäminen ja levitys
Close Combat suunniteltiin alun pitäen tietokonepeliversioksi Avalon Hillin Advanced Squad Leader -lautapelistä. Atomic Games oli jo kehittänyt useita pelejä Avalon Hillille, mukaan lukien Operation Crusader, Staligrad, Over the Reich ja Third Reich. Avalon Hillin kompuroidessa lopulta sen tuhoon johtaneessa taloudellisessa kriisissä, Atomic Games katkoi siteet lautapeliyritykseen, keräsi valmiiksi saadut työn osat ja valmisti pelin Microsoftille. Ensimmäiset kolme Close Combatia olivat huomionarvoisia, koska ne olivat harvoja Microsoftin julkaisemia pelejä. Viimeiset kaksi alkuperäissarjan peliä julkaisi kuitenkin Stategic Simulations, Inc.
Kulkuripojat
Yhtyeen synty ja kokoonpano
Yhtyeen perustivat Annastuuna-yhtyeessä soittaneet ja laulaneet Mika Leppänen ja Hannu Virtanen. Hannu ja Mika kutsuivat mukaan yhtyeeseen Jukka Hynnisen ja Jouni Järvelän. Jukka oli soittanut mm. poliittisessa lauluyhtyeessä Avaruuslinnussa. Jouni taas oli kuuluisaa Kaustisen pelimannisukua ja oli samoihin aikoihin perustamassa JPP-yhtyettä. Kulkuripoikien kokoonpanoksi tuli siis Mika Leppänen (laulu, mandoliini), Hannu Virtanen (laulu, kitara, 2-rivinen hanuri), Jukka Hynninen (laulu, kitara, mandola, huilut) ja Jouni Järvelä (viulu, laulu, basso). Kulkuripojat julkaisi kaksi levyä ja teki vuosien kuluessa satoja keikkoja sekä lukuisia ulkomaankiertueita. Yhtye lopetti toimintansa 1990-luvun alussa. Sen jälkeen kaikki jäsenet jatkoivat musisointia omilla tahoillaan erilaisissa projekteissa ja yhtyeissä.
Close Combat
Uutuudet peleissä
Close Combat -pelit sisälsivät kolme uutta keksintöä:
Taktiikka
Yllä mainittujen mallinnettujen ominaisuuksien vuoksi peli vaati realististen sotilastaktiikoiden käyttöä, esimerkiksi suojan käyttöä joukkoja sijoitellessa, väijytyksiä ja savun ja näköesteiden hyödyntämistä edetessä. Tehokas johtaminen, kuten komentoketjun eheänä pitäminen, ammustenkäytön hallinta tulikurilla ja joukkojen, erityisesti kokemattomampien, säästäminen turhilta suorilta rynnäköiltä, olivat tarpeen pelissä selviämiseksi.
Kulkuripojat
Ohjelmisto ja levytykset
Yhtyeen ensimmäinen ohjelmisto koottiin Erkki Ala-Könnin kokoamista kansanlaulukirjoista. Erityisesti pojat mielistyivät mestarilaulaja Kalle Rintaselta muistiin merkittyihin lauluihin, ja he kävivät myös tapaamassa Kallea Ylihärmässä. Sovitukset kappaleisiin laativat yhtyeen jäsenet ja osin myös Timo Ruottinen.
Close Combat
Taktiikka
Näistä syistä Close Combat -pelit eivät vedonneet kaikkiin. Verrattain rauhallinen ja varovainen pelityyli oli usein palkitsevin ja parhaiten toimiva. Pelille omistautuneiden fanien mukaan tämän tahdinmuutoksen sisäistettyään pelit imivät sisäänsä täysipainoisen jännityksensä avulla.
Kulkuripojat
Ohjelmisto ja levytykset
Yhtyeen levytyshanke sai vauhtia, kun Finnlevy järjesti Tilaa on huipulla -kykyjenetsintäkiertueen, joka ulottui myös Tampereelle 29.9.1983. Levyn tuottajaksi tuli yhtyeen ohella arvostettu Jaakko Salo, ja äänitykset tehtiin Helsingissä Pitäjänmäen studiolla. Työskentelyn tuloksena syntyi levy Aalijummat. Arvostetuissa se sai kehuja ja moitteita. Laulut soivat Ylen ohjelmissa myös pitempinä sikerminä ja yhtyeestä tehtiin erillisiä radio-ohjelmia.
Close Combat
Pelit
Close Combat -sarjaan kuuluu viisi varsinaista, yksi hyvin samankaltainen, yksi julkaisematon ja yksi tulossa oleva peli: Tämä versio mainitaan tosiaikastrategioiden kaikkien aikojen Top-10-listalla GameSpyssä ja 50 kaikkien aikojen parhaan pelin listalla PC Gamer Magazinessa.
Modit
Close Combat -sarjalla on suuri modausyhteisö, minkä ansiosta alkuperäiset pelit ovat eläneet normaalia pidempään. Esimerkiksi Close Combat 3:lle on tehty Tuntematon sotilas -henkeen Finland mod sopivine karttoineen, digitoituine murteisine lausahduksineen kaikkineen.
Kulkuripojat
Ohjelmisto ja levytykset
Kulkuripoikien toinen levy ilmestyi vuonna 1990. Silloin mukana oli jo uusi jäsen, harmonikansoittaja Juha Salmesvuori. Tähdet ja toi kirkas kuu -levyn laulut on sävelletty maan ensimmäisten suomenkielisten runoilijoitten teksteihin, ja niistä seitsemän sävelsi Mika Leppänen, Hannu Virtanen viisi. Levy äänitettiin Tampereella JJ-studiossa, jonka omistaja Juuso Nordlund soitti levylle sähköbasso-osuudet. Levy-yhtiö oli Timo Närväisen omistama Olarin musiikki. Levy julkaistiin vain LP-muodossa, vaikka CD-muoto olikin jo valtaamassa markkinat. Tähdet ja toi kirkas kuu oli mukana Helsingin Sanomien Vuoden levyt -listalla.
Close Combat
Close Combat: First to Fight
Close Combat: First to Fight on ryhmäpohjainen 3D-ampumispeli Rainbow Six -pelisarjan malliin. Tapahtumapaikkana on Beirut Libanonissa. Se kehitettiin yhteistyössä Yhdysvaltain merijalkaväen kanssa. Se säilyttää muista Close Combat -peleistä tutun psykologisen mallin, mutta eroaa näistä muuten äärimmäisen paljon.
3D-versiot
Kehittäjä Eric Young on yrittänyt Close Combatin julkaisemista 3D-pelinä muutaman kerran. Hän työskenteli aikanaan myös monien Atomicin Close Combatien hyväksi.
Vuonna 2002 julkaistu GI Combat oli ensimmäinen yritys tehdä 3D-Close Combat. Peli ei ollut taloudellinen menestys, ja Young siirsi projektin Matrix Gamesille, joka julkaisi Eric Young’s Squad Assault: West Frontin vuonna 2003. Viimeksi mainittu keräsi kriitikoilta negatiivisiä arvioita, vaikka monet pelaajat jyrkästi puolustivatkin sitä. Kritiikki kohdistui pääasiassa käyttöliittymäasioihin ja ajoneuvojen ja sotilaiden reitinhakuun 3D-maailmassa.
Kulkuripojat
Esiintymiset
Aalijummat-levyn ja radiosoittojen ansiosta Kulkuripojat tuli tunnetuksi, ja yhtye teki vuosien mittaan satoja keikkoja pubeissa, yritysten tilaisuuksissa ja erilaisia tapahtumissa. Yhtye vieraili myös Kaustisella ja lukuisilla Etelä-Suomen festivaaleilla ja teki ulkomaankiertueita. Kaikkiaan pääosin opetusministeriön tuella toteutetut ulkomaankiertueet olivat seuraavat: Ranska 1983 (yhdessä Annastuunan kanssa), Mongolia 1985, Alaska 1986, Unkari ja Albania 1988, Australia 1989 ja Viro 1990. Kaikissa maissa yhtyeellä oli useita konsertteja ja Albaniassa ja Mongoliassa yhtyeen konsertti nauhoitettiin myös televisioon.
1980-luvun lopulla yhtye kiersi Suomea Wanha Suomi -konserttikokonaisuudella. Esiintymisiä oli erityisesti erilaisia kulttuuritapahtumissa, mm. Vammalan Vanhan kirjallisuuden päivillä, Laulu Varkaus -tapahtumassa sekä kirjastoissa eri puolilla Suomea. Kiireisin kesä oli vuonna 1990, jolloin yhtye esiintyi kahdeksilla festivaaleilla, joista kaksi esiintymistä myös televisioitiin. Yhtyeellä oli ohjelmistossa myös lastenkonsertti, ja viimeinen keikka olikin lastenkonsertti Tampereella Pikku Kakkosen puiston avajaisissa 1992. Yle TV2 taltioi senkin.
Diskografia
Kulkuripojat: Aalijummat. Finnlevy ROLP 59. 1983 Kulkuripojat: Tähdet ja toi kirkas kuu. Olarin musiikki. OMLP 30. 1990.
Antti Eteläpää
Pelaajaura
Eteläpää edusti pääsarjaurallaan kausina 1985-1993 Imatran Pallo-Veikkoja, Kiteen Urheilijoita ja Kiteen Palloa. Kaudella 1986 Eteläpää voitti Imatran Pallo-Veikoissa SM-kultaa. Eteläpää pelasi urallaan kaksi A-poikien ja kaksi B-poikien Itä-Länsi-ottelua. Hän pelasi ulkokentällä kakkoskopparina. Eteläpää pelasi urallaan Pesäpallon SM-sarjassa ja Superpesiksessä yhteensä 174 runkosarjaottelua. Näissä hän löi kuusi kunnaria ja 81 tavallista juoksua, toi 64 juoksua ja keräsi 605 kärkilyöntiä. Eteläpää pelasi urallaan kymmenen ylemmän loppusarjan ottelua. Näissä hän löi yhden kunnarin ja neljä tavallista juoksua, toi neljä juoksua ja keräsi 27 kärkilyöntiä. Eteläpää pelasi urallaan 14 alemman loppusarjan ottelua. Näissä hän löi kaksi kunnaria ja 12 tavallista juoksua, toi yhdeksän juoksua ja keräsi 62 kärkilyöntiä.
Pelinjohtajaura
Kaudet 1995-1997 Eteläpää toimi naisten Superpesiksessä Viinijärven Urheilijoiden pelinjohtajana. Kaudella 1996 Viinijärven Urheilijat saavutti Eteläpään alaisuudessa SM-pronssin. Kaudet 2012-2013 Eteläpää toimi Miesten Superpesiksessä Joensuun Mailan pelinjohtajana. Kaudella 2013 Joensuun Maila saavutti Eteläpään alaisuudessa SM-pronssin. Eteläpää on myös toiminut asiantuntijana Ruudun pesäpallolähetyksissä.
Piisinen
Piisinen voi tarkoittaa:
Luettelo Oculus Rift -peleistä
Luettelo videopeleistä, jotka tukevat Oculus Rift -virtuaalilaseja.
Luonnollinen liike
Natural locomotion games only use the motion & rotation of the player's head, no thumbstick/keyboard movement or camera movement
Games marked * have optional artificial locomotion, where teleportation + natural locomotion can be used instead.
Ohjaamoliike
Cockpit locomotion games use a vehicle with a cockpit to let the players traverse an environment. Whether this causes motion sickness sick varies between individual players, the size of the cockpit, and the intensity of motion.
Keinotekoinen liike
These games artificially move the "camera", such as thumbstick player movement or on rails camera movement. They can allow for a wider range of experiences, but can cause motion sickness and can be detrimental to presence.
Välijoki
Välijoki voi tarkoittaa seuraavia asioita:
Turun Wiikko-Sanomat
Reinhold von Becker perusti Turun Wiikko-Sanomat hyvän kielenkäytön malliksi Mnemosynessä käydyn polemiikin innoittamana. Lehti oli alkuaikoinaan hyvin toimitettu ja sen levikki oli poikkeuksellisen suuri, ensimmäisenä vuonna jopa yli 1 600 kappaletta. Kreikan vapaustaistelun kannattaminen johti helmikuussa 1822 uutisten julkaisukieltoon, ja Becker lopetti lehden toimittamisen. Vuoden 1824 alussa hän myi sen kirjapainonomistaja Christian Ludvig Hjeltille, minkä jälkeen Turun Wiikko-Sanomien taso laski ja lehdestä tuli lähes yksinomaan uskonnollinen lukemisto. Turun palon aiheuttaman keskeytyksen jälkeen ulkomaanuutiset palasivat lehden palstoille, mutta sisällöltään köyhänä se kuihtui kannatuksen puutteeseen.
Kerran viikossa ilmestyneen lehden toimittajina työskentelivät Beckerin jälkeen Karl Niklas Keckman (1822–1823), Karl Erik Hällfors (1823–1824) ja Engelbrekt Boijer (1825–1827 ja 1829–1831). Levikki painui alle 300 kappaleen vuonna 1826 ja oli viimeisenä vuonna enää alle sata.
Peuran polku
Peuran polku on 115 km:n mittainen retkeilyreitistö Pohjois-Pohjanmaalla ja Keski-Suomessa Suomenselän vedenjakajalla.
Polku kulkee pääasiassa luonnontilaisten ja suojeltujen erämaiden halki Salamajärven kansallispuistossa, Salamanperän luonnonpuistossa ja Etelä-Sydänmaan suojelualueella, Perhon, Kinnulan, Kivijärven, Lestijärven ja Reisjärven kunnissa.
Reitti on osa Euroopan kauko­vaellus­reittiä numero E6, ja sen varrella on useita yöpymispaikkoja eräkämpissä ja laavurakennelmissa. Reitin varrella voi havaita useita suojeltuja eläin- ja kasvilajeja.
Reitin pohjoisosaan tehdään merkittävä kunnostushanke välillä Reisjärven Petäjämäki-Lestijärven Lehtosenjärvi 2021 mennessä. Hankkeessa korjataan mm. pitkospuita sekä parannetaan reitin merkintöjä ja karttoja. Samalla reitille tulee myös uusia laavuja 2kpl.
Pirkanmaan Vasemmistoliitto
Pirkanmaan Vasemmistoliitto on yksi Vasemmistoliiton 13 piirijärjestöstä. Piiritoimisto sijaitsee Tampereella. Pirkanmaan Vasemmistoliitolla on nykyisin yksi kansanedustaja ja kymmeniä kunnanvaltuutettuja. Parhaimmillaan, Vaaleissa 1999, Vasemmistoliitto ylsi kolmeen kansanedustajan paikkaan.
Pirkanmaan Vasemmistoliitto julkaisi Hämeen Yhteistyö -sanomalehteä sen vuonna 1992 tapahtuneeseen konkurssiin asti. HY:tä seurasi viikkolehti Pirkanmaan Yhteistyö, joka ilmestyi vuoteen 1995. Piirijärjestön äänenkannattaja on 2013 marraskuussa perustettu verkkolehti Vasen Kaista.
Hankalampi (Virrat)
Hankalampi on Pirkanmaalla Virroilla Koivujärvenkylän lähellä sijaitseva lampi.
Maantietoa
Lammen pinta-ala on 6,7 hehtaaria, se on 500 metriä pitkä ja 250 metriä leveä. Lammella on kartan mukaan yksi saari. Lammen rantaviivan pituus on 1,5 kilometriä, ja sen rannat ovat metsämaata. Hankalammelle on rakennettu viisi vapaa-ajan kiinteistöä, joille johtaa tiet koillisesta. Lammen itäpuolella on Hankamäki, joka nousee 40 metriä lammen pinnan yläpuolelle.
Asfaltti (täsmennyssivu)
Asfaltti voi viitata seuraaviin asioihin:
Nyt!
Nyt! on suomalaisen laulaja Pauli ”Pate” Mustajärven debyyttialbumi sooloartistina. Se julkaistiin vuonna 1984, jolloin ilmestyi myös hänen yhtyeensä Popedan lopullinen läpimurtolevy Harasoo. Sooloalbumi oli ollut Mustajärven haave jo vuodesta 1980 lähtien.
Nyt!-levyllä on kymmenen Mustajärven omaa suosikkikappaletta hänen nuoruutensa suosituimmista ulkomaalaisista rock-klassikoista. Käännöksiä teki hänen itsensä lisäksi ainakin Juice Leskinen sekä Popedan toinen perustajajäsen Ilari Ainiala. Albumilta löytyy muun muassa The Sensational Alex Harvey Bandin, The Kinksin, The Rolling Stonesin ja The Eaglesin kappaleita suomenkielisinä käännöksinä.
Trevor Rees-Jones
Trevor Rees-Jones (s. 3. maaliskuuta 1968 Rinteln, Länsi-Saksa), tunnetaan myös nimellä Trevor Rees, on brittiläinen henkivartija, joka loukkaantui vakavasti auto-onnettomuudessa Pariisissa 31. elokuuta 1997, jossa Walesin prinsessa Diana ja tämän miesystävä Dodi Al-Fayed sekä autonkuljettaja Henri Paul menettivät henkensä. Vakavan päävamman takia Rees-Jones ei muista paljoakaan tapahtuneesta. Hän toimi tuolloin Al-Fayedin henkivartijana. Saksassa syntynyt Rees-Jones palveli armeijassa vuodesta 1987. Hän on ollut kahdesti naimisissa, nykyinen avioliitto Ann Scottin kanssa alkoi vuonna 2003.
Astro
Astro voi tarkoittaa seuraavia:
Lemmenpyssyt
Lemmenpyssyt on vuonna 2001 perustettu tamperelainen rock-yhtye. Yhtyeen nimi on suomennos yhdysvaltalaisen Kiss-yhtyeen hitistä "Love Gun". Yhtye on mukana vuonna 2008 julkaistulla Popeda-tribuuttialbumilla Da Da (Kuulat sekaisin).
Jäsenet
Lähde:
Vähämäki
Vähämäki voi tarkoittaa:
Uralsk
Uralsk eli Oral, on kaupunki Uraljoen varrella Länsi-Kazakstanin alueella Kazakstanin luoteisosassa lähellä Venäjän vastaista rajaa. Vuonna 2012 kaupungissa asui noin 218 000 asukasta.
Uralskissa on metalli-, elintarvike- ja pienteollisuutta sekä lämpövoimala. Kaupungin lähistöllä on öljy- ja kaasukenttiä. Kaupungissa toimii Länsi-Kazakstanin maatalous-tekninen yliopisto. Kaupungissa on teatteri.
Kaupungissa on jokisatama, rautatieasema ja kansainvälinen lentokenttä. Kaupunki on maanteiden risteyspaikkakunta.
Mikael Ramel
pienoiskuva|Mikael Ramel vuonna 2017. Mikael Ramel (s. 19. tammikuuta 1949) on ruotsalainen kitaristi ja laulaja. Hän on Susanna ja Povel Ramelin poika, ja Lotta Ramelin veli.
Mikael Ramel vaikutti vuonna 1965 televisiosarjassa Ramel i rutan yhdessä isänsä kanssa. Sittemmin hän on tehnyt albumeja, kuten Till dej, mutta hän ei ole saavuttanut erityisen suurta menestystä.
Vuonna 1986 Ramel sai Karamelodiktstipendiet-stipendin. Sen jakoi hänen isänsä Povel Ramel, joka jakoi stipendiä vuodesta 1983 kuolemaansa asti vuoteen 2007.
Kroatian ralli 2022
Tapahtumia
pienoiskuva|Hyundai i20 N Rally1 Kroatian rallissa. Kalle Rovanperä johti rallia lähes 90 sekunnilla ennen lauantaiaamua, jolloin rengasrikko söi aikaa. Rovanperä nousi jälleen puolen minuutin johtoasemaan ja oli johdossa ennen kuin sade toiseksi viimeisellä erikoiskokeella söi johtoaseman. Ott Tänak ajoi pehmeämmillä renkailla ja otti 1,4 sekunnin johtoaseman ennen viimeistä erikoiskoetta. Viimeisellä erikoiskokeella tiet kuivuivat, mutta olivat yhä mudan ja kuran peitossa. Rovanperä kuitenkin käänsi aseman 4,3 sekunnin voittoon ja koko kilpailun voitoksi. Rovanperällä ja Tänakilla oli molemmilla kaksi sadekelin rengasta mukana, mutta Tänakilla oli lisäksi sateella paremmin toimivia pehmeämpiä renkaita kun taas Rovanperällä oli kovempia renkaita. Thierry Neuville ja Martijn Wydaeghe kärsivät laturin ongelmista ja he joutuivat työntämään autoaan 800 metriä huoltoon perjantaina. Oliver Solberg ajoi ulos erikoiskokeella 9 ja erikoiskoe keskeytettiin kun osa autoista oli jo ajanut erikoiskokeen.
Yohan Rossel voitti WRC2-sarjan kilpailun Citroën C3 Rally2 -autolla. Zoltán László voitti WRC3-sarjan kilpailun Ford Fiesta Rally3 -autolla. Lauri Joona voitti JWRC-sarjan kilpailun Ford Fiesta Rally3 -autolla.
Erikoiskokeet
Shakedown ajettiin 21. huhtikuuta, ensimmäinen erikoiskoe ajettiin 22. huhtikuuta ja kilpailu päättyi sunnuntaina 24. huhtikuuta. Kilpailun erikoiskokeet ja voittajat:
Erikoiskoe 9 peruttiin Oliver Solbergin ulosajon jälkeen jotta auto saataisiin pois ulosajopaikasta. Erikoiskoe 15 peruttiin huonon sään vuoksi.
Prologi
Prologi tarkoittaa kirjan, elokuvan, näytelmän tai muun sellaisen esinäytöstä tai alkuosaa, jossa kerrotaan varsinaisen tarinan tapahtumia edeltävästä ajasta. Siinä voidaan kuvata vaikkapa, miten päähenkilöt joutuivat mukaan tarinaan. Prologi voi kertoa myös henkilöiden suhteista ja osia juonesta, mutta kuitenkin harvemmin itse tarinaa. Tarinan kannalta prologi on yleensä merkittävämpi kuin epilogi.
Peter Doohan
Peter Doohan (2. toukokuuta 1961 Nelson Bay, Uusi Etelä-Wales – 21. heinäkuuta 2017 Newcastle, Uusi Etelä-Wales) oli australialainen tennispelaaja, joka tuli tunnetuksi Boris Beckerin voittajana vuoden 1987 Wimbledonin tennisturnauksessa. Becker oli voittanut turnauksen miesten kaksinpelin vuosina 1985 ja 1986, mutta hävisi 1987 Peter Doohanille ja putosi kisasta jo turnauksen toisella kierroksella.
Doohan ylsi miesten kaksinpelin maailmantilastossa korkeimmillaan sijalle 43, mutta nelinpelitilastossa hän kohosi sijalle 15. Korkeimmat sijat Doohan saavutti vuonna 1987. Kaksinpelissä Doohan voitti Adelaiden tennisturnauksen vuonna 1984, ja nelinpelissä hän sai viisi titteliä.
Doohan sai tietää sairastavansa ALS-tautia vain yhdeksän viikkoa ennen kuolemaansa 56 vuoden iässä.
Iso-Palannes
Iso-Palannes on Pirkanmaalla Virroilla Piilin kylän lähellä sijaitseva järvi.
Maantietoa
Järven pinta-ala on 14,3 hehtaaria, se on 800 metriä pitkä ja 350 metriä leveä. Järvellä on kartan mukaan yksi saari. Sen rantaviivan pituus on 2,3 kilometriä.
Lynsey Sharp
Lynsey Sharp (s. 11. heinäkuuta 1990 Dumfries, Skotlanti) on skotlantilainen keskimatkojen juoksija, joka kilpailee 800 metrillä.
Helsingin EM-kilpailuissa 2012 Sharp sijoittui alun perin toiseksi, mutta nousi voittajaksi, kun Jelena Aržakova kärysi dopingista ja tuli hylätyksi. Zürichin EM-kilpailuissa 2014 hän saavutti hopeaa. Berliinin EM-kilpailuissa 2018 hän oli kuudes. Hän saavutti hopeaa alle 23-vuotiaiden EM-kisoissa Ostravassa vuonna 2011 ja niin ikään hopeaa Skotlannin väreissä Kansainyhteisön kisoissa vuonna 2014. Rio de Janeiron olympialaisissa 2016 hän sijoittui kuudenneksi, Lontoon MM-kilpailuissa 2017 kahdeksanneksi. Lontoon olympialaisissa 2012 ja Pekingin MM-kilpailuissa 2015 Sharp jäi semifinaaleihin, Portlandin MM-hallikisoissa 2016 ja Dohan MM-kilpailuissa 2019 alkueriin.
Sharpin ennätys 800 metrillä on 20. elokuuta 2016 Rio de Janeirossa juostu 1.57,69. Hän edustaa Edinburgh Southernia. Hänet on valittu Skotlannin vuoden yleisurheilijaksi vuosina 2011 ja 2012 ja hän on voittanut Ison-Britannian mestaruuden 800 metrillä vuosina 2012, 2014 ja 2015.
Interpol
International Criminal Police Organization eli Interpol on kansainvälinen rikospoliisijärjestö. Interpolin keskuspaikka sijaitsee Lyonissa Ranskassa. Se toimii jäsenmaidensa rikospoliisien yhteistyön kehittämiseksi. Rikollisten valvontaa varten järjestöllä on muun muassa kansainvälisistä rikollisista keskusrekisteri.
Organisaation virallinen nimi on ICPO–Interpol. ICPO lyhenne tarkoittaa kansainvälistä rikospoliisiorganisaatiota (engl. International Criminal Police Organization). Sana Interpol tulee sanoista kansainvälinen poliisi. Suomi on kuulunut Interpoliin vuodesta 1928.
Historia
Ajatus Interpolista syntyi vuonna 1914 Monacossa kansainvälisessä rikospoliisien kongressissa. 24 maan viranomaisia kokoontui Monacoon keskustelemaan pidätysprosesseista, tunnistustekniikoista ja keskitetyn rikollisrekisterin ylläpidosta. Virallisesti organisaatio luotiin vuonna 1923, jolloin nimi oli Kansainvälinen rikospoliisikomissio. Pääpaikaksi valittiin myöhemmin Wien, ja ensimmäiset listat eniten etsintäkuuluteituista julkaistiin. Nimi vaihtui vuonna 1956 Interpoliksi.
1930- ja 1940-luku
Järjestön tärkeimpiä asioita 1930-luvun alussa olivat rahaväärennökset, rikosrekisteri ja passiväärennökset. Vuonna 1935 avattiin ensimmäinen yksisuuntainen radioverkkoyhteys viestintään, joka oli itsenäinen järjestelmä vain kansallisten rikospoliisien käyttöön. Vuonna 1938 natsit saivat organisaation johtoon itävaltalaisen poliitikon ja poliisin Michael Skublin, jolloin useat maat lopettivat osallistumisen organisaation toimintaan.
Organisaatio oli täysin natsihallinnon kontrollissa 1940-luvun alusta, ja päämaja siirrettiin Berliiniin.
Sodan jälkeen Belgia ehdotti päämajan siirtämistä Pariisiin, ja nimeä Interpol käytettiin ensimmäisen kerran. Johtoryhmä ja puheenjohtaja valittiin myös demokraattisesti. Sodan jälkeen Interpol julkaisi värikoodatut tiedoksiannot etsintäkuulutetuista.
Kansainvälinen tiedoksiantojärjestelmä
Heti toisen maailmansodan jälkeen puhuttiin punaisesta listasta, mikä tarkoittaa, että tietoa rikollisista ja etsittävistä henkilöistä jaetaan jäsenvaltioiden kesken ja tieto luokitellaan värikoodeilla. Värikoodeja käyttää myös YK:n turvallisuusneuvosto ja kansainvälinen rikostuomioistuin. Vuonna 2016 oli lähes 20 000 tiedoksiantoa. Interpolin sivuilla on julkisesti nähtävissä punaiset ja keltaiset tiedoksiannot. Punainen lista on nähtävissä Interpolin hakukoneessa.
Tietokannat
Interpol harjoittaa tietojen vaihtoa jäsenvaltioiden viranomaisten välillä. Tietokannat ovat edellytys tietojenvaihtoon. Useimmat tiedot Interpolin tietokannoista on saatavilla jatkuvasti, poikkeuksena ballistisen tiedon IBIN-tietokanta.
Tiedoksiannot
Tiedoksiannot otettiin käyttöön toisen maailmansodan jälkeen, ja ne ovat sen tunnetuin muoto. Rikollisten punainen lista on avoimesti luettavissa verkossa.
Interpolin järjestelmä ﻿koskee ilmoituksia, joissa henkilöt ovat paossa, heitä epäillään rikoksesta tai he liittyvät suoritettavaan rikostutkintaan. Rekisterissä ovat myös henkilöt, joihin sovelletaan YK:n turvallisuusneuvoston pakotteita. Luettelossa on myös kadonneita henkilöitä ja vainajia.
Lasten hyväksikäyttö ja uhrit
Interpolilla on tietokanta lasten seksuaalista hyväksikäyttöä koskeva kuvatietokanta. Sen pohjalta tehdään kuvavertailua ohjelmistoilla hyväksikäyttäjistä ja uhreista. Tavoitteena on etsiä, paikantaa ja pidättää syylliset sekä tunnistaa uhrit.
Jäsenmaat
Interpolin jäsenenä on vuonna 2018 yhteensä 192 jäsenmaata.
MATLAB
MATLAB on The MathWorks -yhtiön ylläpitämä numeeriseen laskentaan tarkoitettu tietokoneohjelmisto sekä siinä käytettävä ohjelmointikieli. MATLAB sisältää työkalut matriisien käsittelyyn, funktioiden ja datan visualisointiin, algoritmien toteuttamiseen, käyttöliittymien luomiseen sekä vuorovaikutukseen muilla kielillä luotujen ohjelmien kanssa. Peruskokoonpanon lisäksi ohjelmistoon on saatavilla lukuisia lisätyökaluja (toolbox), joiden avulla mukaan voidaan lisätä erityisaloja koskevaa toiminnallisuutta tai esimerkiksi mahdollisuus symboliseen laskentaan.
MATLABin kehittämisen opiskelijoidensa apuvälineeksi aloitti Cleve Moler 1970-luvulla. Pian MATLAB levisi muidenkin yliopistojen ja matemaattisten yhteisöjen käyttöön. Vuonna 1984 Cleve Moler, Jack Little ja Steve Bangert perustivat The MathWorks -yhtiön ja kaupallistivat MATLABin. Ohjelmaa käyttää opetukseen ja tutkimukseen yli 5 000 korkeakoulua maailmanlaajuisesti.
MATLAB-ohjelmointi
Haluttaessa tulokset saadaan ulos useissa eri formaateissa, kuten HTML- tai LaTeX-koodina tai PDF-tiedostoina.
Simulink
thumb|Simulink-ympäristössä toteutettu algoritmi Simulink on MATLABin graafinen ympäristö, jolla voidaan mallintaa, analysoida ja simuloida dynaamisia järjestelmiä eri teknisen laskennan osa-alueilla. Järjestelmät voivat olla lineaarisia tai epälineaarisia ja niissä voi olla aikariippuvuutta. Aikariippuvuus voi olla diskreettiä, jatkuvaa tai näiden sekatyyppiä.
Simulinkissä on graafinen käyttöliittymä, jonka avulla malli voidaan luoda käyttämällä lohkokaavioita, jotka koostuvat lohkoista ja signaaliviivoista. Simulink-lohkokaaviot voivat sisältää erilaisia matemaattisia operaatioita, MATLAB-koodia ja sisään- ja ulostuloja. Lohkokaaviot ovat hierarkkisia, mikä mahdollistaa sekä ylhäältä-alas- että alhaalta-ylös-lähestymistavan mallia luotaessa.
Bust a Move
Bust a Move voi viitata:
José Martín ritarikunta
José Martín ritarikunta on kuubalainen kunniamerkki, joka perustettiin vuonna 1972. Sitä jaetaan kunnianosoituksena rauhan hyväksi tehdystä työstä valtionpäämiehille tai hallituksien päämiehille, mutta myös erinomaisista saavutuksista opetuksen, kulttuurin, tieteen, urheilun tai luovien alojen saralta. Saajan ei tarvitse olla Kuuban kansalainen.
Kunniamerkkiä jaetaan yhdessä luokassa:
Feyzi Ahsen-Böre
Feyzi Ahsen-Böre (25. elokuuta 1917 Tsarskoje Selo, Venäjän keisarikunta – 20. syyskuuta 1974 Istanbul, Turkki ) oli Tampereen Ilveksessä kausina 1934-45 pelannut jääkiekkohyökkääjä. ”Feiska” voitti kolme SM-kultaa, yhden hopean ja kaksi pronssia. Hän ja veljensä Murat Ahsen-Böre olivat mukana kun Ilves voitti ensimmäisen mestaruutensa vuonna 1936.
Feyzi syntyi Venäjällä tataariperheeseen ja tuli lapsena Suomeen. Hänestä ei kuitenkaan koskaan tullut maan kansalaista, mutta isänsä tavoin sai Turkin kansalaisuuden ja tästä syystä häntä voidaan pitää SM-sarjan ensimmäisenä ”ulkomaalaisena” pelaajana. Uransa jälkeen Ahsen-Böre toimi Istanbulissa kirjakauppiaana ja laati kaikkien aikojen ensimmäisen turkki-suomi-sanakirjan.
Elämä
Feyzi Ahsen-Bören isä oli Suomen suuriruhtinaskuntaan asettunut tataarilainen liikemies Zinnetullah Ahsen Böre, joka asui Karjalan kannaksen Terijoella. Feyzi syntyi kuitenkin Pietarin lähistöllä sijaitsevassa Tsarskoje Selossa, joka oli hänen äitinsä Safiyen kotikaupunki. Suomen sisällissodan jälkeen Ahsen-Bören perhe muutti Helsinkiin kesällä 1919 ja sieltä edelleen vuoden kuluttua Tampereelle, koska eivät saaneet pysyvää oleskelulupaa pääkaupunkiin.
Vuonna 1928 Feyzi ja hänen nuorempi veljensä Murat (s.1919) aloittivat isänsä vaatimuksesta opiskelun maineikkaassa Galatasarayn lyseossa Istanbulissa. He eivät kuitenkaan hallinneet kunnolla turkin kieltä, vaan palasivat takaisin Suomeen jo ensimmäisen lukukauden jälkeen, aloittaen seuraavaksi opinnot Kangasalan lyseossa. Koulun rehtorina toimi tuolloin Zinnetullah Ahsen Bören ystävä Juho Ahtinen-Karsikko, joka tunnettiin myös innokkaana orientalistina. vasen|pienoiskuva|Ilveksen ensimmäinen mestaruusjoukkue 1936. Feyzi takana kolmas vasemmalta. Vuonna 1931 veljekset siirtyivät Tampereen lyseoon, jonka voimistelunopettaja oli aikaisemmin samana vuonna Ilveksen perustanut entinen jalkapallon maajoukkuemaalivahti Niilo Tammisalo. Feyzi ja Murat innostuivat erityisesti jääkiekosta ja vuonna 1934 Feyzi nostettiin SM-sarjassa pelanneen Ilveksen edustusjoukkueeseen. Feyzi "Feiska" Ahsen-Böre edusti seuraa kaikkiaan kahdeksan kauden ajan vuosina 1934–1945 ja saavutti sinä aikana kolmen Suomen mestaruuden lisäksi myös yhden SM-hopean- ja 2 pronssia. Yhteensä hän pelasi Ilveksessä 38 ottelua tehopistein 5+1=6. Feyzi Ahsen-Börea voidaan pitää myös SM-sarjan ensimmäisenä ulkomaalaispelaajana, koska hänellä ei isänsä tapaan ollut Suomen kansalaisuutta. Murat pelasi myös Ilveksessä SM-sarjaa, veljessarjan nuorimmat Zeyd (s. 1920) ja Vasif (s. 1924) puolestaan pelasivat myöhemmin jääkiekkoa Tampereen Tapparan edeltäjän TBK:n riveissä.
Feyzi toimi myös erotuomarina, tuomiten yhden maaottelun ja ennen 1950-lukua SM-sarjaotteluita, mutta niistä ei ole säilynyt tietoja.
Vuonna 1938 Feyzi kutsuttiin Turkin kansalaisena suorittamaan kotimaassaan asepalvelusta mutta kun perillä Istanbulissa selvisi että hänen oli tultava palvelukseen vasta kahden vuoden päästä hän palasi takaisin Tampereelle.
Feyzi avioitui suomalaisen naisen kanssa vuonna 1942. Isä-Zinnetullah ei tätä kuitenkaan hyväksynyt ja täten jätti poikansa perinnöttömäksi. Hän muutti Turkkiin 1949, asui siellä lopun elämäänsä ja toimi Istanbulissa kirjakauppiaana. Vuonna 1972 julkaistiin Ahsen-Bören laatima turkki–suomi-sanakirja, joka oli ensimmäinen laatuaan.
Feyzin poika Fikret Ahsen-Böre pelasi koripalloa Turkissa ja 1970-luvulla myös Suomen mestaruussarjassa.
Grimaldin ritarikunta
Kunnianosoitusta jaetaan viidessä luokassa:
Judon maailmanmestaruuskilpailut 2015
Judon maailmanmestaruuskilpailut 2015 järjestettiin Alaun ”jääpalatsissa”, Kazakstanin Astanassa 24.–30. elokuuta 2015.
Mitalistit
Lähde: judoinside.com
Intian korkein oikeus
thumb|Korkeimman oikeuden rakennus New Delhissä. Intian korkein oikeus on toimielin, joka käyttää Intiassa ylintä tuomiovaltaa perustuslain mukaan vallan kolmijako-oppia noudattaen. Korkein oikeus sijaitsee New Delhissä. Korkeimman oikeuden rakennuksessa sattui syyskuussa 2011 terrori-isku, jossa 11 ihmistä kuoli ja useita kymmeniä haavoittui pommiräjähdyksessä. Korkein oikeus joutui pommi-iskun kohteeksi myös toukokuussa 2011, jolloin pommi räjähti parkkipaikalla ilman kuolonuhreja.